 தமிழ் எழுத்து என்க = தமிழ் எழுத்து என்று சொல்லுக.  பொழிப்புரை எகர உகர உயிர்களும், ழகர றகர னகர மெய்களும் ஆகிய இவ்வைந்தும் தமிழ் எழுத்துக்கள் என்று சொல்லுக. எ ஒ இரண்டும் வடமொழித் தீர்க்கத்தின் குறுக்கம் என்னும் ஒரு சாரார் மதம் உணர்த்துதற்கு அவ்விரண்டையும் ஒருபாற்படுத்தி உம்மை கொடுத்துப் பிரித்தோதினார்.  தமிழெழுத்து - தமிழ்க்கே உரிய சிறப்பெழுத்து. 55. ஐந்தொழி யெழுத்தெலாம் வடவெழுத் தாகும். (௫௫)  ஐந்து ஒழி எழுத்து எலாம் வட எழுத்து ஆகும்.  பவாநந்தர் உரை  இஃது முதலெழுத்துக்களுள் வடவெழுத்துக்கள் இவை என்பது உணர்த்துகின்றது.   பதவுரை ஐந்து ஒழி = (மேற் சொல்லப்பட்ட) ஐந்தெழுத்து ஒழிந்த,  எழுத்து எலாம் = எழுத்துக்கள் எல்லாம்,  வடவெழுத்து ஆகும் = வடவெழுத்துக்களாம்.